CELEX: E2010P0011
Language: sk
Date: 2010-08-10 00:00:00
Title: Žaloba Dozorného orgánu EZVO proti Lichtenštajnsku podaná 10. augusta 2010 (Vec E-11/10)

28.10.2010   
            
            
               SK
            
            
               Úradný vestník Európskej únie
            
            
               C 292/27
            
         Žaloba Dozorného orgánu EZVO proti Lichtenštajnsku podaná 10. augusta 2010
   (Vec E-11/10)
   2010/C 292/09
   Dňa 10. augusta 2010 podal Dozorný orgán EZVO zastúpený Xavierom Lewisom a Markusom Schneiderom, splnomocnenými zástupcami Dozorného orgánu EZVO, rue Belliard/Belliardstraat 35, 1040 Bruxelles/Brussel, BELGIQUE/BELGIË, na Súdny dvor EZVO žalobu proti Lichtenštajnsku.
   Dozorný orgán EZVO žiada, aby Súdny dvor EZVO vyhlásil, že:
   
               1.
            
            
               Lichtenštajnské kniežatstvo neprijalo a neoznámilo dozornému orgánu všetky opatrenia potrebné na plné začlenenie aktu uvedeného v bode 21b prílohy XVIII k Dohode o EHP [smernice Európskeho parlamentu a Rady 2006/54/ES z 5. júla 2006 o vykonávaní zásady rovnosti príležitostí a rovnakého zaobchádzania s mužmi a ženami vo veciach zamestnanosti a povolania (prepracované znenie)] v znení prispôsobenom Dohode o EHP protokolom 1 k tejto dohode do vnútroštátnych právnych predpisov, čím si nesplnilo svoju povinnosť podľa článku 33 smernice a článku 7 Dohody o EHP.
            
         
               2.
            
            
               Lichtenštajnské kniežatstvo znáša súdne trovy.
            
         
      Právna a skutková podstata veci a právne odôvodnenie:
   
   
               —
            
            
               Žiadosť sa týka skutočnosti, že Lichtenštajnsko plne nesplnilo podmienky stanovené v smernici Európskeho parlamentu a Rady 2006/54/ES z 5. júla 2006 o vykonávaní zásady rovnosti príležitostí a rovnakého zaobchádzania s mužmi a ženami vo veciach zamestnanosti a povolania (prepracované znenie).
            
         
               —
            
            
               V žiadosti sa uvádza, že v súlade s článkom 33 smernice v spojení s rozhodnutím spoločného výboru EHP č. 33/2008 Lichtenštajnsko malo povinnosť prijať všetky opatrenia potrebné na zabezpečenie plného súladu so smernicou najneskôr do 1. februára 2009 a oznámiť Dozornému orgánu EZVO znenie týchto opatrení.
            
         
               —
            
            
               Dozorný orgán EZVO vyhlasuje, že nedostal od lichtenštajnskej vlády informácie, že akt bol plne začlenený do vnútroštátnych predpisov, ani že nevlastní žiadne iné informácie, ktoré by mohli viesť k podobnému záveru.
            
         
               —
            
            
               Lichtenštajnská vláda nepoprela, že mešká s plným začlenením aktu.